Shavkat Mirziyoyev hokimlarga 3,5 mingdan ortiq mahallaga borib, muammolarni hal qilish vazifasini qo‘ydi

Shavkat Mirziyoyev raisligida 19-aprel kuni o‘tkazilgan videoselektor yig‘ilishida viloyat, tuman va shahar hokimlari oldiga qoniqarsiz deb baholangan 3 636 nafar mahallaga shaxsan borish va muammolarni hal qilish vazifasi qo‘yildi. Bu haqda prezident matbuot kotibi xabar qildi.

Qayd etilishicha, Iqtisodiy taraqqiyot vazirligiga viloyat hokimlari bilan birgalikda ushbu mahallalar kesimida muammolarni hal qilish bo‘yicha “yo‘l xaritalari”ni ishlab chiqish topshirilgan. Bunda yil yakuniga qadar:
Moliya vazirligi ushbu mahallalarda infratuzilmani yaxshilash va tadbirkorlik kreditlari uchun 800 milliard so‘m ajratadi.
“Qanchalik qiyin bo‘lmasin, ushbu mahallalarda ishlarning yurishi uchun shuncha qo‘shimcha mablag‘larni ajratyapmiz. Viloyat, tuman va shahar hokimlari, biriktirilgan vakillar va hokim yordamchilari ushbu mablag‘larning har bir so‘midan samarali foydalanib, aniq natija ko‘rsatishi kerak”, — degan prezident.